બેંગલુરુ સ્થિત નેશનલ ક્રિકેટ એકેડમી (NCA)ના સૂત્રોએ ખુલાસો કર્યો છે કે, 3 દિવસ પહેલા સંજૂ સેમસનનો ઈંગ્લેન્ડ જનારી ટીમ સાથે યો-યો ટેસ્ટ થયો હતો. આ ટેસ્ટમાં સંજૂનો સ્કોર નિર્ધારિત ધોરણ પ્રમાણે ન થયો. જો કે ટીમ રવાના થઈ તે પહેલા સંજૂનું રિપ્લેસમેન્ટ નથી મળ્યું. આશા છે કે જલ્દી જ કોઈને મોકલાશે. સંજૂએ IPL 11માં 15 ઈનિંગ્સમાં 31.50ની રનરેટથી 441 રન બનાવ્યા હતા. આ સિવાય વિજય હજારે ટ્રોફીમાં પણ સારું પ્રદર્શન રહ્યું હતું. જેના કારણે તેને ઈંગ્લેડ રમવા જવાની તક મળી હતી.